Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 2/1999. (II. 1.) OM rendelethez
Paragraph Index: 414

6. Az ismeretek ellenőrzési rendszere, az ellenőrzés formái A képzésben az önálló tanulás, illetve a kiscsoportos munka fontos szerepet kap. Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati minősítések megszerzéséből, vizsgákból, az iskolai gyakorlat elvégzéséből, szakdolgozat elkészítéséből, valamint záróvizsga letételéből tevődik össze. A terepgyakorlatok teljesítése aláírással vagy háromfokozatú minősítéssel igazolható. Az iskolai tanítási gyakorlat legalább 15 óra hospitálásból és legalább 10 óra önállóan megtartott foglalkozásból áll, mely zárótanítással fejeződik be. A képzés modulrendszerben is folyhat, amelyben az értékelés — a fenti területek szerint kialakított modulokban — külön-külön, a követelmények teljesítését egyenként tanúsító értékelési formában is történhet. 6.1. Kötelező szigorlatok Két komplex szigorlat az 5.1. és 5.2. pontban felsorolt tárgyakból. 6.2. A szakdolgozat Olyan írásbeli dolgozat, amely a környezetkultúra, illetve a környezet- és természetvédelem elméleti vagy gyakorlati területeivel összefüggő témában készült, s tanúsítja, hogy a hallgató tanulmányaira támaszkodva, illetve a vonatkozó szakirodalom és gyakorlati vagy empirikus vizsgálati tapasztalatai feldolgozásával önállóan képes a tanult ismeretanyag alkotó, pedagógiai célú alkalmazására. 6.3. A záróvizsga 6.3.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — bírálattal elfogadott szakdolgozat. 6.3.2. A záróvizsga részei: — szakdolgozat megvédése, — a képzés témaköreit átfogó komplex szóbeli vizsga, különös tekintettel a tanultak tanítási, illetve a pedagógiai alkalmazására. 6.3.3. A záróvizsga eredménye A szakdolgozat és védése alapján kapott érdemjegy és a szóbeli záróvizsgán nyújtott teljesítmények érdemjegye alapján számított átlag, ötfokozatú jeggyel kifejezve. 1999/7. szám Az oktatási miniszter 3/1999. (II. 1.) OM rendelete a tanulási és pályatanácsadás szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének c) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes